burari death case – दिल्ली के बुराड़ी इलाके में एक ही परिवार के 11 लोगों की मौत के मामले में परत-दर-परत रहस्य की एक नई कहानी खुलती जा रही है। पुलिस को मौके से मिले सुराग इस बात की ओर इशारा कर रहे हैं कि इन 11 मौतों के पीछे अंधविश्वास का एक गहरा कनेक्शन है, तो वहीं परिवार के लोग इस बात को सिरे से खारिज करते हुए हत्या की आशंका जता रहे हैं। दिल्ली पुलिस की क्राइम ब्रांच की टीम के लिए 11 मौतों के इस केस में 11 अंकों का रहस्य भी एक बड़ी पहेली बना हुआ है।